अंगना पधारो महारानी फेम मनीष अग्रवाल की भजन संध्या 8 को
शहर में पहली बार हो रहा है अग्रवाल का सार्वजनिक कार्यक्रम, वाहन रैली आज
भास्कर संवाददाता | सागर
अंगना पधारो महारानी, मैया शारदा भवानी... लोकगीत से फेमस हुए भजन गायक मनीष अग्रवाल की भजन संध्या 8 मार्च को शहर में होगी। बुधवार को शाम 7 बजे से सराफा बाजार सागर में वह भजनों की प्रस्तुति देंगे। साथ में गायिका सवि मिश्रा भी होंगी। सर्व स्वर्णकार युवा महासंगठन एवं जय मां शारदा संकीर्तन मंडल के तत्वावधान में शहर में पहली बार यह आयोजन हो रहा है। कार्यक्रम के संयोजक र|ेश पलया एवं महासंगठन के राष्ट्रीय युवा अध्यक्ष सुधीर पलया ने बताया कि सोमवार को दोपहर 12 बजे सराफा स्थित पारस टॉकीज से वाहन रैली विहिप के जिला धर्माचार्य विपिन बिहारी महाराज के नेतृत्व में निकलेगी। नगर भ्रमण के दौरान रैली के माध्यम से लोगों को भजन संध्या का आमंत्रण दिया जाएगा। इसकी तैयारियों को लेकर मंडल की एक बैठक रविवार को हुई। इसमें बताया गया कि भजन संध्या में महिला एवं पुरुषों के बैठने के लिए अलग-अलग जय निर्धारित रहेगी। समापन पर प्रसादी बांटी जाएगी।
कार्यक्रम पूरी तरह से निशुल्क रहेगा। मुख्य अतिथि सर्व स्वर्णकार समाज के राष्ट्रीय अध्यक्ष विश्वनाथ सोनी होंगे। बैठक में सुदीप सोनी, जितेंद्र सोनी, प्रशांत सोनी, राकेश हरयानी एवं विक्रम जसवानी आदि मौजूद थे।
hin_Deva awa_Deva bho_Deva hin_Deva hin_Deva